სინგაპურის რელიგია
სინგაპურის რელიგია - რელიგიური პრაქტიკების ერთობლიობა სინგაპურში. რელიგია, ასევე როგორც ზოგადად მოსახლეობა, სინგაპურში ხასიათდება მრავალფეროვნებით და მსოფლიო კულტურების შეზავებით. აქ გავრცელებულია მსოფლიოს ყველა წამყვანი რელიგია. სინგაპურის ინტერ-რელიგიური ორგანიზაცია (IRO) სინგაპურში ცნობს 10 მთავარ რელიგიას [1]. ამერიკული კვლევის ცენტრის "Pew Research Center"-ის კვლევით სინგაპური მსოფლიოს ყველსზე რელიგიურად მრავალფეროვანი ქვეყანაა [2]. ამის დიდი მაჩვენებელია ის, რომ ზოგიერთ რელიგიის, განსაკუთრებით ჩინური ხალხური რელიგიების სალოცავები ირწყმევა სხვა რელიგიების, განსაკუთრებით ინდუისტურ და ისლამურ სალოცავებთან. ამის თვალსაჩინო მაგალითია ლოიანგ თუა პეკ კონგის ტაძარი (მდებარეობს აღმოსავლეთ სანაპირო ზოლში), სადაც სამი რელიგია, კერძოდ დაოსიზმი, ინდუიზმი და ბუდიზმია გაერთიანებული. სინგაპურის მთავრობა ოფიციალურად ტოლერანტულია სხვადასხვა რელიგიის მიმართ და მხარს უჭერს რელიგიურ ჰარმონიას სინგაპურში არსებულ სხვადასხვა რელიგიებს შორის. მიუხედავად ამის, ზოგი რელიგიური პრაქტიკა ოფიციალურად აკრძალულია მთავრობის მიერ, მაგ. იეჰოვას მოწმეები და გაერთიანების ეკლესია, თუმცა, მათი მიმდევრები მაინც ფარულად მისდევენ თავის სარწმუნოებას [3]. სინგაპურში ყველაზე გავრცელებული რელიგიაა ბუდიზმი. ბოლო, 2015 წლის აღწერით მოსახლეობის 33,2% თავს ბუდისტად მიიჩნევს. ბუდისტების დიდ ნაწილს სინგაპურელი ჩინელები შეადგენენ, ვოლო აღწერით სინგაპურში ეთნიკური ჩინელების მოსახლეობის 42,29% ბუდისტია [4]. სხვა ეთნიკური ჯგუფები ბუდისტური უმრავლესობითაა სინგაპურელი ბირმელები და ტაილანდელები.